open-index/open-wikipedia-markdown huggingface dataset:
מעכב ריבונוקלאז

[ממוזער|שמאל|200px|מבט עילי על מעכב ריבונוקלאז המופיע במשפחת ה[חזיריים (סימול 2BNH ב־PDB). השכבה החיצונית מורכבת מסלילי אלפא והשכבה הפנימית מגדילי בטא מקבילים. קוטר השכבה הפנימית והחיצונית הוא כ־2.1 ננומטר ו-6.7 ננומטר, בהתאם.]]
**מעכב ריבונוקלאז** (Ribonuclease inhibitor; RI) חלבון גדול (כ-450 שיירים, כ-49 kDa) וחומצי (~4.7 pI) היוצר קומפלקסים הדוקים עם ריבונוקלאז. הוא מהווה כ-0.1% ממשקל החלבונים בתא, ולו תפקיד חשוב בבקרה על ה-RNA.

מעכב ריבונוקלאז מכיל כמות רבה של ציסטאין (~6.5% מחומצות האמינו בחלבון; בעוד שבחלבון טיפוסי 1.7% בלבד) והוא רגיש לחמצון. כמו כן הוא עשיר בלאוצין (כ-21.5%; בחלבונים אחרים כ-9%) אך דל יחסית בחומצות אמינו הידרופוביות אחרות כגון ואלין, איזולאוצין, מתיונין, טירוזין ופנילאלנין.

האפיניות של חלבון זה לריבונוקלאז גדולה ואינטראקציית חלבון-חלבון זו היא אחת החזקות ביותר; קבוע הדיסוציאציה של קומפלקס מעכב ריבונוקלאז ו-RNase I הוא 20 fM בתנאים פיזיולוגיים. חרף הדמיון הנמוך ברצפים, מעכב ריבונוקלאז מסוגל להיקשר למגוון רחב של ריבונוקלאזות.

## קישורים חיצוניים
*Ribonuclease and Ribonuclease Inhibitor, PSI

קטגוריה:מעכבי אנזימים
רביעיית רוזה

ממוזער|המייסדים של רבעיית רוזה ב -1882: ארנולד רוזה (למעלה), יוליוס סרבריטו ג'וניור (משמאל), אנטון לוה (מימין), אדוארד רוזה (למטה)
**רביעיית רוזה** הייתה רביעיית מיתרים שהקים ארנולד רוזה בשנת 1882.

הרביעייה הייתה פעילה במשך 55 שנים, עד 1938.

## חברי הרביעייה
חברי הרביעייה התחלפו במשך השנים. 

רוזה היה הכנר הראשון במשך כל שנות קיומה של הרביעייה. יוליוס אגהארד ניגן כינור שני בתחילת הדרך; אחר היה זה אלברט בכריך, עד 1905, אז הצטרף פאול פישר להרכב. הוויולן היה תחילה אנטון לוה ואחריו הוגו פון שטיינר עד 1901, אז בא תחתיו אנטון רוזיצקה; אחרי 1920 היה זה מקס הנדל שניגן בוויולה. אדוארד רוזה, אחיו של ארנולד, צ'לן, היה חבר מייסד של הרביעייה, אבל עזב אחרי עונה אחת כדי להינשא ואת מקומו תפס ריינהולד הומר, שהוחלף כעבור זמן בפרידריך בוקסבאום; הצ'לן אנטון ולטר הצטרף ב-1921, אך בהמשך חזר בוקסבאום לרביעייה.

לשיאה הגיעה הקבוצה בתקופה שבין 1905 ל-1920, עם רוזה, פישר, רוזיצקה ובוקסבאום.

## רפרטואר
ממוזער|רביעיית רוזה בשנות 1920: פול פישר, ארנולד רוזה, אנטון רוסציטקה, אנטון וולטר.
רפרטואר הרביעייה התבסס על יצירות מאת היידן, מוצרט ובטהובן, אבל גם מוזיקאים רבים בני התקופה יצאו נשכרים מתמיכת הרביעייה, בהם ארנולד שנברג.

## עמיתים

הקבוצה השתתפה בביצועי בכורה וינאיים של יצירות מאת ברהמס, בהן חמישיית הקלרינט והחמישייה בסול מז'ור אופוס 111. כמו כן ניגנה בביצוע בכורה את רביעיות המיתרים הראשונה והשנייה של שנברג והשתתפה בנגינת הבכורה של השישייה ליל הוד, עם שני חברים מן התזמורת הפילהרמונית של וינה: פרנץ ילינק, ויולה, ופרנץ שמידט, צ'לו.

בין שותפיה להופעות של הרביעייה היו יוליוס רנטגן, יוהנס ברהמס, פרנץ שטיינר, ברונו ולטר וריכרד מילפלד.

לרביעייה היו גם הקלטות.

## לקריאה נוספת

* String Quartets
* 


## קישורים חיצוניים


* First Chapter of Alma Rose book containing information about the quartet


רוזה
צבים נשכניים

**צבים נשכניים** (שם מדעי: Chelydridae) היא משפחה בסדרת הצבים. כיום קיימים שני סוגים בלבד ממשפחה זו:
*צב נשכן (*Chelydra*) שהבולט משלושת מיניו הוא צב נשכן מצוי (*Chelydra serpentina*), שמגיע לאורך של 40 ס"מ.
*צב אליגטור (*Macrochelys*), המכיל חמישה מינים (אשר שניים מהם נכחדו). המין הבולט ביניהם הוא צב אליגטור מצוי (*Macrochelys temminckii*) המגיע לאורך של 140 ס"מ ולכן הוא צב המים המתוקים הגדול ביותר.

שניהם מינים אנדמים לחצי הכדור המערבי. המשפחה מאופיינת בשריון גב גרמי כולו ושריון גחון מצומצם. בילוי רוב הזמן ברביצה על קרקעית מים רדודים, כאשר רק הנחיריים והעיניים בולטים מפני המים. כמו כן, מאופיינת בלסתות חזקות ביותר המסוגלות לפצוע ואופי תוקפני.

## מאובנים
למשפחת הצבים הנשכנים היסטוריית מאובנים רחבת היקף מאמריקה הצפונית, אירופה, אסיה. אזור תפוצתם בעבר היה רחב יותר מאזור תפוצתם כיום. תיאורם הראשון התגלה על ידי מאובן הסוג *Emarginachelys* מתקופת מאסטריכט שבתור הקרטיקון באזור מונטנה,. מאובן נוסף שהשתמר היטב היה מאובן מתקופת הפלאוקן מאזור דקוטה הצפונית מסוג *Protochelydra*.
סוג נוסף, *Chelydropsis*, מכיל מספר ידוע של מינים אירו-אסייתים שהתקיימו מתקופת אוליגוקן עד הפליוקן.

## מיון מדעי של צבים נשכניים
*משפחה Chelydridae
***סוג *Acherontemys* (נכחד)
***סוג *Chelydrops* (נכחד)
***סוג *Chelydropsis* (נכחד)
***סוג *Emarginachelys* (נכחד)
***סוג *Macrocephalochelys* (נכחד)
***סוג *Planiplastron* (נכחד)
**תת-משפחה Chelydrinae
***סוג *Protochelydra* (נכחד)
***סוג צב נשכן (*Macrochelys*) – בו 3 מינים
***סוג צב אליגטור (*Macrochelys*) – בו 3 מינים קיימים

## גלריה

Alligator Snapping Turtle.jpg|צב האליגטור
Alligator snapping turtle - Geierschildkröte - Alligatorschildkröte - Macrochelys temminckii 01.jpg|צב אליגטור מהלך
Chelydropsis murchisoni 01.jpg|מאובן של Chelydropsis
Common Snapping Turtle (Chelydra serpentina).jpg|צב נשכן מצוי


## ראו גם
* צבים יבשתיים
* צבים רכים
* צבים ביצתיים

## קישורים חיצוניים

*
קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
פילוסופיה של הפיזיקה

**הפילוסופיה של הפיזיקה** עוסקת בשאלות הפילוסופיות היסודיות העולות מהפיזיקה המודרנית, מחקר החומר והאנרגיה ומההשפעה ההדדית שבין החומר והאנרגיה. בעבר, חקר הסיבתיות ומהות המרחב, הזמן, החומר והיקום - היו חלק מן המטאפיזיקה. היום, הפילוסופיה של הפיזיקה היא למעשה חלק מן הפילוסופיה של המדע.

הפילוסופיה של הפיזיקה פותחת בעיסוק בשאלות היסוד המטאפיזיות והאפיסטמולוגיות שמציבה הפיזיקה: סיבתיות, דטרמיניזם, ואופיו של החוק הפיזיקלי. לאחר מכן היא פונה לשאלות העולות מנושאים חשובים בתחומי הפיזיקה המודרנית: 
*קוסמולוגיה פיזיקלית: חלל, זמן, מקור היקום וגורלו הסופי;
*תרמודינמיקה ומכניקה סטטיסטית: אנרגיה, עבודה, אקראיות, מידע;
*מכניקת הקוונטים: הפרשנויות המתחרות שלה, והמסקנות נוגדות האינטואיציה הנובעות ממנה.

## קישורים חיצוניים

* 

* 

* 

קטגוריה:פילוסופיה של המדע
קטגוריה:מטאפיזיקה
נפת עכו (המנדט)

**נפת עכו** (באנגלית: **Sub-district of Acre**) הייתה נפה במחוז הגליל של המנדט הבריטי. הוא נקרא על שם בירתו, העיר עכו.

במרץ 1929 הועבר אזור שפרעם ומדרום לה לנפת חיפה. בתמורה קיבלה הנפה אזור בדרום נפת צפת.

לפי תוכנית החלוקה נועד מרבית שטח הנפה להיות חלק מהמדינה הערבית, אולם בעקבות מלחמת העצמאות הוא נותר במדינת ישראל והפך לחלק ממחוז הצפון.

## אוכלוסייה
לפי מפקד האוכלוסין בארץ ישראל (1931) אוכלוסיית הנפה מנתה 45,142 איש, שהתפלגו כדלקמן:

* 30,865 מוסלמים סונים (68.37% מכלל האוכלוסייה)
* 1,040 מוסלמים שיעים (2.3%)
* 7,672 נוצרים (17%)
* 5,171 דרוזים (11.45%)
* 296 יהודים (0.66%), רובם תושבי העיר עכו
* 98 בהאים (0.22%), רובם תושבי העיר עכו

לפי סקר הכפרים (1945) אוכלוסיית הנפה הייתה 68,330 איש, מתוכם מספר היהודים היה 2,950 (עלייה של פי עשר ממפקד 1931). נתונים אלו הם הערכה בלבד, ומתבססים על מפקד 1931 בתוספת הגידול המחושב באוכלוסייה ונתוני ההגירה (שהיו חלקיים).

## שטח
לפי סקר הכפרים משנת 1945 היה סך השטחים של יישובי הנפה 799,663 דונמים. התפלגות השטח הייתה כדלקמן:
* שטח בבעלות ערבית: 697,751 דונמים
* שטח בבעלות יהודית: 24,997 דונמים
* שטח בבעלות ציבורית (אדמות מדינה): 76,915 דונמים

## יישובי הנפה
לפי סקר הכפרים בארץ ישראל, שנערך בשנת 1945, אלה היישוביים שנכללו בנפה:

## קישורים חיצוניים
*

## הערות שוליים

עכו
קטגוריה:מדינות וטריטוריות שהוקמו ב-1920
קטגוריה:מדינות וטריטוריות שהתפרקו ב-1948
נפת צפת (המנדט)

**נפת צפת** (באנגלית: Sub-district of Safad) הייתה נפה במחוז הגליל של המנדט הבריטי. היא נקראה על שם בירתה, העיר צפת.

לפי תוכנית החלוקה נועד מרבית שטח הנפה להיות לחלק מהמדינה היהודית. לאחר מלחמת העצמאות נשארה הנפה במדינת ישראל והפכה לנפת צפת במחוז הצפון.

## היסטוריה
הגבול הצפוני של הנפה עם המנדט הצרפתי בלבנון נקבע לראשונה בשנת 1920. תוואי זה שונה בשנת 1924, בעקבות סימון קו הגבול הסופי בין שטח המנדט הבריטי לשטח המנדט הצרפתי. עקב שינוי זה נוספו לנפת צפת שישה כפרים בעלי רוב מוסלמי שיעי (מתואלים) – אבל אל-קמח, הונין, נבי יושע, אל-מאלכיה, קדס וצאלחה. תושבי כפרים אלו קיבלו אזרחות לבנונית בשנת 1921 ונמלטו ברובם הגדול ללבנון במהלך מלחמת העצמאות.

שטחי הנפה השתנו מספר פעמים במהלך המנדט. במפקד האוכלוסין בארץ ישראל ב־1922 עמד שטח הנפה על 493 קמ"ר, בעוד שבמפקד האוכלוסין בארץ ישראל ב־1931 עמד שטחה על 712 קמ"ר.

במרץ 1929 הועבר אזור בדרום הנפה לנפת עכו.

## אוכלוסייה
לפי מפקד האוכלוסין בארץ ישראל (1931) אוכלוסיית הנפה מנתה 39,713 איש, שהתפלגו כדלקמן:

* 31,393 מוסלמים סונים (79.05%)
* 2,582 מוסלמים שיעים (6.5%)
* 3,678 יהודים (9.26%)
* 1,575 נוצרים (3.97%)
* 483 דרוזים (1.22%), רובם תושבי חורפיש
* 1 בהאי
* 1 בלי דת

לפי סקר הכפרים (1945) אוכלוסיית הנפה הייתה 53,620 איש, מתוכם מספר היהודים היה 6,700 (עלייה של 82% ממפקד 1931). נתונים אלו הם הערכה בלבד, ומתבססים על מפקד 1931 בתוספת הגידול המחושב באוכלוסייה ונתוני ההגירה (שהיו חלקיים).

## שטח
לפי סקר הכפרים משנת 1945 היה סך השטחים של יישובי הנפה 696,131 דונמים. התפלגות השטח הייתה כדלקמן:
* שטח בבעלות ערבית: 490,863 דונמים
* שטח בבעלות יהודית: 121,488 דונמים
* שטח בבעלות ציבורית (אדמות מדינה): 83,780 דונמים
גאוגרפית, הנפה כללה את אצבע הגליל (עמק החולה והרי נפתלי) והגליל העליון המזרחי. היא גבלה בנפת טבריה בדרום, נפת עכו במערב, לבנון בצפון וסוריה במזרח.

## יישובי הנפה

**עיר הנפה:**
*צפת (**صفد** – צפד)

**כפרים ויישובים:**

## ראו גם
* שבעת הכפרים

## קישורים חיצוניים

* 

## הערות שוליים

צפת
קטגוריה:מדינות וטריטוריות שהוקמו ב-1920
קטגוריה:מדינות וטריטוריות שהתפרקו ב-1948
M9

**M9** (מ-**Messier 9**, נקרא גם **NGC 6333**) הוא צביר כדורי בקבוצת הכוכבים נושא הנחש הנמצא במרחק של כ-25,800 שנות אור ממערכת השמש ומכיל לפחות 100,000 כוכבים.

## היסטוריה
הצביר התגלה על ידי שארל מסיה בשנת 1764 ותואר על ידיו בקטלוג מסיה כ"ערפילית חסרת כוכבים". רק בשנת 1783 גילה האסטרונום ויליאם הרשל שזהו צביר.

בהירות נראיתו של הצביר היא מדרגה 7.7 כך שהוא עמום יחסית, בעיקר ביחס לצבירים M10 ו-M12 הנמצאים באותה קבוצת כוכבים ומרשימים בהרבה, וניתן להבחין בו רק באמצעות משקפת איכותית או טלסקופ. על מנת לצפות בכוכבי הצביר, שהבהירים שבהם הם מדרגת בהירות 13.5 יש צורך בטלסקופ בינוני מאיכות טובה. בשל עמימותו קשה לאתר אותו, אך הוא נמצא כ-3 מעלות דרומית מזרחית לכוכב η בנושא הנחש, מעט מזרחית לקו המחבר אותו עם הכוכב ξ בנושא הנחש.

## מאפייני הצביר
צורתו של M9 היא מעט אליפטית וקוטרו כ-90 שנות אור. מרחקו ממערכת השמש הוא כ-25,800 שנות אור כך שגודלו הזוויתי הוא כ-12 דקות קשת. צפיפותו ממוצעת ועד היום התגלו בו 13 כוכבים משתנים. עוצמת ההארה הכוללת של הצביר היא פי 120,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F2. 

M9 הוא אחד מהצבירים הקרובים ביותר למרכז הגלקסיה והשפעת הכבידה של מרכז הגלקסיה היא ככל הנראה הסיבה לאליפטיות שלו. מרחקו ממרכז הגלקסיה הוא כ-5,500 שנות אור בלבד, והוא מתרחק ממערכת השמש במהירות של כ-225 ק"מ לשנייה.

בסמוך ל-M9 נמצאים שני צבירים כדוריים נוספים קטנים ועמומים ממנו שאינם נכללים בקטלוג מסיה: כמעלה ו-20 דקות קשת מצפון מזרח ל-M9 נמצא NGC 6356 שבהירותו היא מדרגה 8.25 וגודלו הזוויתי כ-8 דקות קשת, ובמרחק דומה דרומית-מזרחית ל-M9 נמצא NGC 6342 שבהירותו היא מדרגה 9.7 וגודלו הזוויתי כ-3 דקות קשת. ממערב ל-M9 נמצאת ערפילית הבליעה ברנרד 64, שמרכזה במרחק של כחצי מעלה מהצביר ושוליה מגיעים ככל הנראה עד לצביר ומסתירים חלק מאורו, בעיקר בחלקו הצפון-מערבי.

## קישורים חיצוניים

* M9 בקטלוג מסיה באתר SEDS.
* 

## הערות שוליים

9
9
קטגוריה:קבוצת הכוכבים נושא הנחש
חזה ושוק

בהלכה היהודית, **חזה ושוק** הם חלקים של קורבן שלמים המונפים בעזרה וניתנים במתנה לכהן. החזה והשוק הם מכ"ד מתנות כהונה שניתנות לכהנים מאת בני ישראל.

## המקור במקרא

## הגדרת החזה והשוק
החזה הוא הבשר שנמצא מתחת לצלעות (כאשר הבהמה עומדת על רגליה), מהכרס ועד הצוואר. השוק היא ברגל הימנית האחורית. רגלי הבהמה מורכבות משלוש עצמות (בניגוד לרגל האדם, שמורכבת מעצם הירך עד הברך ועצם השוק מהברך ועד הקרסול), ונחלקו תנאים איזו מהן נכללת בשוק הניתנת לכהנים: הדעה הסתמית במשנה היא שמדובר על הבשר שבשתי העצמות העליונות (ולהבנת הרמב"ם בפירושו למשנה שם, הכוונה היא לשתי העצמות התחתונות). דעת רבי יהודה שרק בשרה של עצם אחת ניתן לכהן ונחלקו המפרשים האם כוונתו לעצם האמצעית (רש"י) או התחתונה (תוספות).

## אכילתם
בשונה מקורבנות כמו קורבן חטאת וקורבן אשם שנאכלים על ידי כהנים זכרים בלבד ורק בעזרה - חזה ושוק נאכלים לכהנים זכרים ונקבות: "לך נתתים לבניך ולבנותיך" (לפי ההלכה גם אשת הכהן ועבדו) ונאכלים בכל העיר ירושלים, שנאמר "וְאֵת חֲזֵה הַתְּנוּפָה וְאֵת שׁוֹק הַתְּרוּמָה תֹּאכְלוּ בְּמָקוֹם טָהוֹר". התורה מבחינה בין "מקום קדוש" שהוא העזרה, לבין "מקום טהור" שהוא כל מחנה ישראל במשכן, שהמקביל לו בזמן בית המקדש הוא כל ירושלים. 

הסיבה  העיקרית להבדל זה היא שהחזה והשוק הם תרומה מ"זבחי שלמי בני ישראל" - כלומר מהחלק של בעל הקורבן שאינו כהן, ואילו בשר קדשי קדשים ניתן לכהן "מאישי ה'" - כלומר מהחלק שהופרש לה' ובהם אכילת הכהן היא כדי להשלים את הקורבן ולכפר על המקריב.

## ראו גם
*תנופה

## הערות שוליים

קטגוריה:קורבן שלמים
קטגוריה:מתנות כהונה
קטגוריה:פרשת צו
גאטסון בורגלם

**ג'ון גאטסון דה לה מות' בורגלם** (באנגלית: **John Gutzon de la Mothe Borglum**; 25 במרץ 1867 – 6 במרץ 1941) היה אמן ופסל אמריקני, הידוע בשל הקמת הפסלים המונומנטליים לזכר ארבעה מנשיאי ארצות הברית בהר ראשמור שבדקוטה הדרומית. ידוע גם בשל פיסול הר סטון ליד אטלנטה שבג'ורג'יה.

## ביוגרפיה
בורגלם נולד בסנט צ'ארלס שבאיידהו לזוג מהגרים מדנמרק. אביו היה מורמוני ובנישואים פוליגמיים.

אימו הייתה אשתו השנייה של אביו של בורגלם. כשאביו של בורגלם החליט לעזוב את זרם המורמונים, הוא עבר עם המשפחה לאומהה, נברסקה שם פוליגמיה הייתה בלתי חוקית וטאבו. אביו עזב את אמו הביולוגית של בורגלם, והילד נותר לגדול עם אביו ואשתו הראשונה. בגיל שבע עבר עם משפחתו לנברסקה, שם סיים את בית הספר קרייטון. הוא למד באקדמיה ז'וליאן (Académie Julian) שבפריז, הכיר שם את אוגוסט רודן והושפע מהמשטחים תופסי האור האימפרסיוניסטיים שלו.

## פעילותו האומנותית
ב-1901 לאחר שחזר לניו יורק, פיסל בורגלם קדושים ושליחים עבור קתדרלת יוחנן הקדוש השמימי החדשה ברחוב 110. הוא הצליח למכור פסל למוזיאון המטרופוליטן לאמנות. זו הייתה הפעם הראשונה שיצירת אמנות התקבלה כאשר האמן היה עדיין בחיים. צייר מספר דיוקנאות. הוא זכה גם במדליית לוגן לאמנויות מטעם מוסד האמנויות של שיקגו.

בשנת 1915 פנו לבורגלם אגודת אמריקאית של נשים שעסקו בהנצחת חיילי מלחמת האזרחים בקונפדרציה בשם "הבנות המאוחדות של הקונפדרציה" (The United Daughters of the Confederacy (UDC)) כדי להתחיל לעבוד על מה שהפך לאנדרטת הר האבן.

בעשור הבא בורגלם עבד על הפרויקט שמומן ברובו על ידי קו קלוקס קלאן (KKK). אשר שיערו כי בורגלם, יצטרף בשל כך לארגון. בורגלם עצמו הכחיש את הדבר. אין זה משנה אם בורגלם היה חבר ב- KKK, הלחימה בארגון הובילה לכך שבורגלם נקלע לעין הסערה.

בשנת 1925 הרס בורגלם את דגמי החימר והטיח שלו וזנח את הפרויקט. הוא הוחלף על ידי אמן אחר שהשמיד, בדינמיט, את כל העבודות שבורגלם ביצע בסטון מאונטיין.

## פרויקט הר ראשמור
עבודה זו שעשה בורגלם על אנדרטת הר האבן, העניקה לו כישורים וכלים אשר עזרו לו מאוחר יותר בפרויקט הר ראשמור. זה כלל את מה שכינה בורגלם "פנס הקסמים" שלו שאפשר לו להקרין תמונות על פני הסלע לצורך גילוף.

בשנת 1927 החל בורגלם לעבוד על פרויקט הר ראשמור. הוא עבד על כך עד סוף ימיו. הניסיון הראשון שלו להציב את דמותו של תומאס ג'פרסון על ראשמור היה כישלון והוא פוצץ כדי לפנות מקום לפיסול החדש.

בסופו של דבר הוצבו דמויותיהם של ג'ורג' וושינגטון ותומאס ג'פרסון במקום ואחריהם הונחו אברהם לינקולן וטדי רוזוולט, שהיה ממעריצי עבודתו של בורגלם.

ב-1928 הוא תכנן להקים לחופי מפרץ קורפוס כריסטי שבטקסס פסל של ישו בגובה של כ-6 מ'. הפרויקט לא יצא אל הפועל.

בורגלם נפטר ב־6 במרץ 1941 עקב סיבוכים מניתוח.

בורגלם היה אח במסדר הבונים החופשים בלשכת בהווארד מספר 35 בעיר ניו יורק, ניו יורק. הוא קודש ב־10 ביוני 1904 ושימש מאוחר יותר כנשיא הלשכה. הוא הצטרף לנוסח הסקוטי בשנת 1907.

## קישורים חיצוניים

* 
* 

## הערות שוליים

קטגוריה:אמריקאים ילידי איידהו
קטגוריה:פסלים אמריקאים
קטגוריה:אמנים אמריקאים
קטגוריה:אמריקאים חברי הבונים החופשיים
קטגוריה:אמריקאים ממוצא דני
קטגוריה:בוגרי אקדמיה ז'וליאן
קטגוריה:אמריקאים שנולדו ב-1867
קטגוריה:אמריקאים שנפטרו ב-1941
בונה נוקס! את ממש פרה

**בונה נוקס! את ממש פרה** (בעברית: **לילה טוב, את ממש פרה**; **Bona nox, bist a rechta Ochs**) הוא קאנון בלה לארבעה קולות א קפלה מאת המלחין האוסטרי וולפגנג אמדאוס מוצרט ומספרו 561 ברשימת קכל. מוצרט הכניס את היצירה לקטלוג יצירותיו ב-2 בספטמבר 1788 כאחד מעשרה קאנונים. היצירה בת 16 תיבות כאשר כל 4 תיבות מצטרף קול נוסף לשיר.

כתב היד של הקאנון שמור בספרייה היאגֶלֹונית (Biblioteka Jagiellonska) בקרקוב.

## מילות השיר
מילות השיר הן ככל הנראה מאת מוצרט עצמו. ישנו דמיון רב בינו לבין טקסט ממכתב שכתבה אימו של מוצרט לאביו ב-26 בספטמבר 1777. טקסט דומה נמצא במכתבו של מוצרט לאחותו משנת 1770. השיר נכתב בגרמנית עם ברכות לילה טוב במספר שפות. השיר מכיל שפה גסה ביותר ולכן חוברה לו גרסה מרוככת בגרמנית (זו המובאת בהמשך), כאשר שימש כשיר ערש.

## קישורים חיצוניים

*תווי השיר
*כתב היד בספרייה היאגלונית

קטגוריה:שירי ערש
קטגוריה:שירים בגרמנית
קטגוריה:יצירות מאת מוצרט
1999 בישראל

**[[1999]] ב[[ישראל]]** (ה'תשנ"ט-ה'תש"ס) הייתה השנה בה מדינת ישראל ציינה 51 שנים להקמתה.

## הנהגה

## אירועים בולטים

[שמאל|ממוזער|220px|שרידי גשר הצוללת [אח"י דקר במוזיאון ההעפלה וחיל הים]]
* 24 בינואר – בנימין נתניהו מפטר את שר הביטחון יצחק מרדכי בשידור חי.
* 23 בפברואר – מוקמת מפלגת המרכז.
* 9 במרץ – רנא רסלאן הופכת למלכת היופי של ישראל הערבייה הראשונה והיחידה.
* 17 במרץ – אריה דרעי מואשם בבית המשפט בקבלת שוחד.
* 17 במאי – אהוד ברק מנצח בבחירות לראשות הממשלה, וישראל אחת בראשותו מנצחת בבחירות לכנסת ה-15
* 28 במאי – גוף הצוללת אח"י דקר מחיל הים הישראלי נמצא במי הים התיכון, 31 שנים לאחר שאבד הקשר עם הצוללת
* 29 במאי – תחרות האירוויזיון נערכת בירושלים
* 6 ביולי – אהוד ברק מציג את ממשלת ישראל העשרים ושמונה בפני הכנסת, ומתחיל לכהן כראש ממשלת ישראל
* 22 באוגוסט – ועדת טל: ראש הממשלה ושר הביטחון אהוד ברק, ממנה ועדה ציבורית בראשות השופט בדימוס צבי טל, על מנת שתתמודד עם סוגיית גיוס בני ישיבות והדיחוי משירות בצה"ל הניתן להם, מתוקף הסדר תורתו אומנותו.
* 9 באוקטובר – 17 בני אדם נהרגים כאשר אוטובוס של חברת ז'ק יולזרי מתדרדר לתהום ליד עילבון.

### הסכסוך הישראלי-פלסטיני
* 27 בינואר – זכינו מדר, גבאי מבאר שבע בן 70, נרצח בבית הכנסת בדקירות סכין על ידי מחבל.
* 5 בספטמבר – מכונית תופת מתפוצצת ליד אוטובוס בקו מס' 960 בטבריה
* 5 בספטמבר – פיגוע בתחנה המרכזית בחיפה.

## נולדו

**([[:קטגוריה:ישראלים שנולדו ב-1999]])**

* 19 בפברואר – נועה כוכבא, דוגמנית ומגדנאית ישראלית

* 13 במאי – לינוי אשרם, מתעמלת עבר ישראלית. אלופה אולימפית בטוקיו 2020

* 24 ביולי – מנור סולומון, כדורגלן ישראלי 
* 28 בספטמבר – ואלרי חמאתי, זמרת ושחקנית ישראלית ממוצא ערבי-נוצרי 
* 26 בנובמבר – נועה אסטנג'לוב - שחקנית טלוויזיה וקולנוע ישראלית

## נפטרו
**([[:קטגוריה:ישראלים שנפטרו ב-1999]])**
[ממוזער|[מאיר אריאל]]
* 28 בפברואר – ארז גרשטיין, מפקד חטיבת גולני ויחידת הקישור ללבנון (נולד ב-1960)
* 28 בפברואר – אילן רועה, עיתונאי ישראלי (נולד ב-1967)
* 21 במרץ – נתן וולפוביץ', שחקן תיאטרון וקולנוע פולני-ישראלי (נולד ב-1907)
* 27 במרץ – נחום סטלמך, כדורגלן ישראלי (נולד ב-1936)
* 20 באפריל – בת שבע דה רוטשילד, מייסדת להקות המחול "בת שבע" ו"בת דור" (נולדה ב-1914)
* 28 במאי – מיכאל ברקאי, מפקד חיל הים הישראלי (נולד ב-1935)
* 18 ביולי – מאיר אריאל, משורר וזמר עברי (נולד ב־1942)
* 19 ביולי – סטלה לוי, קצינת ח"ן ראשית וחברת כנסת (נולדה ב-1924)
* 27 ביולי – נחום שריג, ממפקדי הפלמ"ח הבולטים ומזכיר תנועת הקיבוץ המאוחד (נולד ב-1914)
* 6 באוגוסט – שולמית כצנלסון, אשת חינוך ישראלית ומייסדת אולפן עקיבא (נולדה ב-1919)
* 18 באוגוסט – חנוך לוין, סופר ומחזאי ישראלי (נולד ב-1943)
* 28 בספטמבר – יוסף הרפז, אלוף-משנה, מפקד בית הספר לקצינים של צה"ל (נולד ב-1922)
* 1 באוקטובר – תד אריסון, איש עסקים ישראלי-אמריקאי (נולד ב-1924)
* 5 באוקטובר – שמעון פינקל, שחקן ובמאי תיאטרון ישראלי (נולד ב-1905)
* 15 באוקטובר – יוסף בורג חבר הכנסת ושר בממשלות ישראל (נולד ב-1909)
* 24 בדצמבר – שאול זיו, קצין בדרגת סגן-אלוף בצה"ל, מפקד שייטת 13 (נולד ב-1937)

## קישורים חיצוניים

* 1999, באתר הכנסת

*
ישראל
ישראל
חנה יעוז

**חנה יָעוֹז קֶסְט** (17 במאי 1935 - 24 באפריל 2014) הייתה חוקרת ספרות ישראלית, פרופסור חבר בחוג לחינוך באוניברסיטת בר-אילן. מחקרה עסק במחקר ספרות השואה, ניצולי שואה והדור השני לשואה.

## ביוגרפיה
נולדה בשנת 1935 בתל אביב. למדה בתיכון עירוני ב' בעיר ולאחר שירותה הצבאי השלימה תואר ראשון ותואר שני מהאוניברסיטה העברית בירושלים. את הדוקטורט עשתה באוניברסיטת בר-אילן. בין השנים 1956 ל-1983 לימדה ספרות והיסטוריה בתיכון.

בשנת 1967 החלה ללמד באוניברסיטת בר-אילן. היא פרסמה 60 מאמרים בכתבי-עת מקצועיים, ערכה ספרי-לימוד, ספרי-עזר ואנתולוגיות.

בשנת 1989 הקימה את "מרכז סאל ואן גלדר" להוראת השואה באוניברסיטת בר-אילן.

משנת 1995 ועד מותה הייתה עורכת משנה של כתב עת לשירה "פסיפס".

הייתה נשואה למשורר איתמר יעוז-קסט, ולהם שני ילדים (שלהב ואראל).

## פרסים
* פרס יד-ושם, 1980
* פרס ולנרוד, אגודת-הסופרים העברים, 1984
* פרס עגיט לספרות השואה, טורונטו, קנדה, 1995

## ספריה
* **שירה צעירה** (עורכת), הוצאת עקד, 1969.
* **סיפורת השואה בעברית כסיפורת היסטורית וטרנס היסטורית**, תל אביב: עקד, תשמ"א-1980.
* **השואה בשירת דור-המדינה**, תל אביב: עקד, תשמ"ד-1984.
* **הניגון והזעקה: מחקר בשירת השואה של משוררי שנות ה-40 בארץ-ישראל**, תל אביב: עקד, תשנ"ה-1995.

## קישורים חיצוניים
* 
* חנה יעוז, ספרות השואה ושירתה בעברית, באתר דעת
* חנה יעוז, הפואמיות של איתמר יעוז קסט, בין המיתי לקונקרטי, מתוך ספרה "השואה בשירת המדינה", עמ' 29–36, באתר עמלנט ספרות
* מאמרי חנה יעוז באתר נתן אלתרמן
* הרצל חקק, חנה יעוז קסט, מלים לזכרה, מגזין אימגו
* 
* 

קטגוריה:סגל אוניברסיטת בר-אילן: חינוך
קטגוריה:חוקרי ספרות ישראלים
קטגוריה:חוקרות שואה ישראליות
קטגוריה:חוקרי שואה ישראלים
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:נשים הקבורות בבית הקברות ירקון
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2014
קטגוריה:ישראלים שנפטרו ב-2014
מריאנו פאדילה אי ראמוס

**מריאנו פאדילה אי ראמוס** (בספרדית: **Mariano Padilla y Ramos**  1842 – 21 בנובמבר 1906) היה זמר בריטון אופראי ספרדי, שעשה חיל במיוחד בתפקיד הראשי של דון ג'ובאני של מוצרט.

## ביוגרפיה
פאדילה למד אצל מאבליני בפירנצה והופיע ברבות מארצות אירופה, בהן אנגליה, שם שיר ב"דינורה" של מאיירבר ב-1881. בשנת 1887 הופיע בבית האופרה המלכותית, קובנט גארדן ובאותה שנה הופיע בפראג, בהצגת המאה של "דון ג'ובאני"

פאדילה זכור בעיקר כאיש, שלו נישאה הסופרן הבלגית דזירה ארטו, להפתעתו הרבה של ארוסה באופן לא-רשמי, פיוטר איליץ' צ'ייקובסקי. ארטו הופיע ברוסיה ב-1868 שם פגשה את צ'ייקובסקי והתאהבה בו. הרגשות היו הדדיים, והשניים דיברו על נישואים, ואם כי לא התארסו באופו רשמי, הייתה ביניהם הבנה מסוימת בנושא זה. ארטו המשיכה במסעה לפי המתוכנן ויצאה לוורשה, אבל הם תכננו להיפגש שוב באחוזתה סמוך לפריז בקיץ 1869.

אף על פי כן, במפתיע ובלי ליצור שום קשר עם צ'ייקובסקי (בהתאם לדרישת מוסכמות החברה של אותם ימים), נישאה ארטו לפאדילה אי ראמוס - שניהם היו חברים באותה להקת אופרה - אף כי בשלב מוקדם יותר לעגה לו בשיחותיה עם צ'ייקובסקי ועל אף היותו צעיר ממנה בשבע שנים (גם צ'ייקובסקי היה צעיר ממנה בחמש שנים). הנישואים התקיימו ב-15 בספטמבר 1869, בסבראו בוורשה.

בתם, הסופרן לולה ארטו דה פאדילה הייתה גם היא זמרת אופרה ידועת-שם.

מריאנו פאדילה אי ראמוס מת בפריז בנובמבר 1906, בן 64, וארבעה חודשים אחריו מתה דזירה ארכטו.

## קישורים חיצוניים

## הערות שוליים

קטגוריה:זמרי בריטון
קטגוריה:זמרים ספרדים
קטגוריה:זמרי אופרה
קטגוריה:ילידי 1843
קטגוריה:נפטרים ב-1906
ממצא ארכאולוגי

[ממוזער|כלי חרס [יוון המיקנית|מיקני שנמצא באוגרית, מוצג בלובר]]
**ממצא ארכאולוגי** הוא עצם שנוצר או עוצב בידי אדם, כגון כלי או חפץ אמנותי, ואשר קיים בו עניין ארכאולוגי. השימוש במונח "ממצא" מתייחס לרוב לעצמים שהתגלו במהלך מחקר ארכאולוגי, בדרך כלל חפירה. המונח משמש הן לכינוי עצם יחיד, והן לכינוי כלל העצמים שנמצאו באתר או בשטח מסוים.

בראשיתה, הייתה הארכאולוגיה בעיקר ניסיון לגלות ממצאים ועד היום הממצאים הם בין הנתונים הבסיסיים במחקר הארכאולוגי.

דוגמאות לממצאים ארכאולוגיים הם כלי אבן, חרסים, כלי נשק ותכשיטים. פריטים "טבעיים", שלא נוצרו או שונו בידי האדם, מסווגים לפעמים בקטגוריה נפרדת (**ecofacts**, להבדיל מממצאים ארכאולוגיים, **artifacts**). עם זאת, ארכאולוגים רבים מרחיבים את הגדרת המונח "ממצא ארכאולוגי" וכוללים בה כל פריט שקשור להתנהגות האדם בעבר, ובכלל זה עצמות בעלי חיים, שרידי צומח, אפר מדורות וכן הלאה, אף אם לא נוצרו בידי אדם.

בממצא הארכאולוגי יש חשיבות רבה להקשר בו הוא התגלה: מיקום גאוגרפי (שעשוי להעיד על קשרים בין תרבויות), מיקום סטרטיגרפי שמעיד על גיל הפריט וקשריו לפריטים אחרים, והקשרו האדריכלי באתר החפירה (שמעיד על השימוש שנעשה בממצא). כך, מהווים הממצאים את אחד הנדבכים העיקריים עליהם מבוססת הפקת המידע במחקר הארכאולוגי.

## לקריאה נוספת
* .

## קישורים חיצוניים

*
אמיליו קולון

**אמיליו קולון** (בספרדית: **Emilio Colón**; נולד ב-3 בנובמבר 1963) הוא צ'לן, מלחין ומנצח פורטו ריקאני. 

אמיליו נולד בעיר סן חואן בפוארטו ריקו. קיבל תואר ראשון מהקונסרבטוריון של פוארטו ריקו בשנת 1986. בשנת 1989 קיבל תואר שני באוניברסיטת אינדיאנה בארצות הברית. הוא הופיע ברחבי העולם. לימד בקונסרבטוריון בפריז, הקונסרבטוריון למוזיקה בז'נבה ובאקדמיה למוזיקה על שם פרנץ ליסט בבודפשט. קולון משמש כפרופסור חבר למוזיקה באוניברסיטת אינדיאנה.

## הקלטות

* **Esencia**, Klavier, 2006
* **Alma Latina, The Latin Soul of the Cello**, Klavier, 2005
* **Obseción**, Klavier
* **Janos Starker: A 75th Birthday Celebration**, EJMCC, 2000


## יצירות שהלחין

***Los Jolgoriosos** (2007)
* **Los Niños y las Minarets** (2007) 
***Dana la Colorá** (2007)
***Recuerdos de Tata** (2007) 
* **Antecedentes** (2005) 
***Armando’s Waltz** (2002) 
***“N” Tango for Violin, Cello, and Piano** (2001)
***Renaten Satz** (1995)
***Romanza Para Emma** (1995)
***Tres Recuerdos** (1994)
***Fantasías Boricuas** (1987)
***Pena en Frustración** (1986)
***Amor: Tu y Dos Cuadros** (1986)
***Pensamiento** (1985)
***El Ladrón** (1985)


## קישורים חיצוניים
* 

* דף אישי באתר אוניברסיטת אינדיאנה
* אמיליו קולון מנצח על פטר והזאב מאת פרוקופייב

קטגוריה:מנצחים אמריקאים
קטגוריה:צ'לנים אמריקאים
קטגוריה:פוארטו ריקנים
קטגוריה:בוגרי בית הספר למוזיקה של אוניברסיטת אינדיאנה בלומינגטון
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1963
יוסף סרגוסי

רבי **יוסף סרגוסי** (או **יוסי סרגוסי**, ה'ר"כ, 1460 – ה'רס"ז, 1507) היה מחכמי צפת ומנהיגיה במאה ה-16, ורבו של רבי דוד בן זמרא (הרדב"ז). בקרב יהודי צפת נהגו לכנותו בשם "הצדיק הלבן" או "הצדיק של התרנגולים". האגדה אף מספרת עליו שזכה לגילוי אליהו.

## ביוגרפיה
נולד לרבי אברהם, בעיר סרגוסה שבחבל אראגון בספרד, ומכאן כינויו "סרגוסי".

רבי יוסף עזב את ספרד בזמן גירוש ספרד והתיישב בסיציליה. לאחר מכן עלה לארץ ישראל. בדרכו לארץ ישראל עבר בביירות, בצידון ובמצרים. במצרים קיבלו אותו בכבוד גדול, שכן שמו כבר התפרסם בעולם. במצרים גר כשלוש שנים ושם למד אצלו רבי דוד בן זמרא (הרדב"ז) ולאחר מכן עלה לארץ ישראל והתיישב בעיר צפת. בצפת התקבל כמנהיג הקהילה ואף רבי יוסף קארו נהג בו כבוד גדול. בספר חרדים מוזכר שהיה מרבה שלום בין אדם לחבירו ובין איש לאשתו אף בין גוים.

## סיפורי אגדה שנקשרו בשמו
האגדה מספרת כי פעם אחת גזר הפחה על יהודי צפת שיביאו לו כמה מאות תרנגולים לבנים. באותה עת תרנגול לבן היה נדיר ביותר, ורוב התרנגולים היו צבעוניים. יהודים עלו לציונו של רבי יוסף שהיה ידוע כמחולל נסים, וכמי שזכה ל"גילוי אליהו" ובקשו שם רחמי שמיים. התגלה רבי יוסף לאחד מהם בחלום ואמר שיביאו כמה מאות תרנגולים צבעוניים, ובדרך נס הפכו התרנגולים ללבנים.

עוד מספרת האגדה, כי פעם אחת הלך רבי יוסי מצפת להתפלל על קברו של רבי יהודה בר אילעאי, בדרכו התגלה לו אליהו הנביא ולמד עמו תורה. ביקש רבי יוסי כי לאחר מאה ועשרים שנה יקברו אותו במקום בו התגלה לו הנביא. ואכן נמצא קברו של רבי יוסי, על צלע ההר ליד קברו של רבי יהודה, בעין זיתים, בדרך לצפת.

## הערות שוליים

קטגוריה:ראשוני האחרונים
קטגוריה:מקובלים
קטגוריה:רבנים ארץ-ישראלים
קטגוריה:רבנים בצפת במאה ה-16
קטגוריה:אנשי עליות קדומות לארץ ישראל
קטגוריה:מגורשי ספרד ופורטוגל
קטגוריה:עולים לארץ ישראל במאה ה-16
קטגוריה:ילידי 1460
קטגוריה:נפטרים ב-1507
יצחק גלבוע

**יצחק (צחי) גלבוע** (נולד ב-1963) הוא כלכלן ישראלי, דיקן בית הספר טיומיקין לכלכלה באוניברסיטת רייכמן ופרופסור אמריטוס לכלכלה באוניברסיטת תל אביב. פרופסור באוניברסיטת HEC פריז. מחקריו עוסקים בתורת ההחלטות ובתורת המשחקים.

## אודות
גלבוע נולד בתל אביב. סיים תואר ראשון במתמטיקה ומדעי המחשב בהצטיינות באוניברסיטת תל אביב בשנת 1982, ובנוסף סיים תואר בכלכלה באותה שנה. בשנת 1984 סיים תואר שני בכלכלה בהנחיית פרופסור דוד שמיידלר. בשנת 1987 סיים דוקטורט בהנחיית פרופסור דוד שמיידלר. נושא עבודתו היה "Non-Additive Probability Measures and Their Applications in Expected Utility Theory". 

בשנת 1987 החל ללמד בבית הספר לניהול באוניברסיטת נורת'ווסטרן באילינוי. בשנת 1990 הועלה לדרגת פרופסור חבר ובשנת 1992 לפרופסור מן המניין. בין השנים 1997 ל-1999 לימד באוניברסיטת בוסטון. במקביל, בשנת 1997 הצטרף לסגל אוניברסיטת תל אביב הוא פרש ממנו כפרופסור אמריטוס. הוא היה ראש התוכנית הבין-תחומית לתלמידים מצטיינים ע"ש עדי לאוטמן. בשנת 2008 הצטרף לסגל אוניברסיטת פריז HEC. בשנת 2020 לימד באוניברסיטת רייכמן (הבינתחומי הרצליה) כמרצה אורח.

הוא סגן עורך של כתב העת הכלכלי Econometrica.

יצחק גלבוע נשוי לפרופסור איוה גלבוע שכטמן, פסיכולוגית קלינית מומחית וחוקרת באוניברסיטת בר-אילן.

## ספריו

* **Rational Choice**, MIT Press, April 2010
* **Theory of Decision under Uncertainty**, Cambridge University Press, March 2009
* **A theory of case-based decisions**, Cambridge University Press, 2001 (with David Schmeidler)


## קישורים חיצוניים

* אתר הבית של גלבוע

## הערות שוליים

קטגוריה:בעלי תואר דוקטור מאוניברסיטת תל אביב 

קטגוריה:חוקרי תורת המשחקים ישראלים
קטגוריה:סגל אוניברסיטת תל אביב: כלכלה
קטגוריה:כלכלנים ישראלים
קטגוריה:ישראלים שנולדו ב-1963
שביתת כלים

**שביתת כלים** הוא מונח הלכתי משיטת בית שמאי, המדבר על החלת איסורי המלאכה בשבת גם על כלים שפועלים מעצמם ללא התערבות אדם. האיסור כולל כל כלי שעושה מלאכה בשבת, כגון שעון שבת המדליק ומכבה תאורה חשמלית באופן מתוכנן בשבת. להלכה נפסק כדעת בית הלל שאין חיוב שביתה על כלים.

## האיסור ומקורו
שביתת כלים הייתה נתונה במחלוקת בית שמאי ובית הלל, מחלוקת המובאת בכמה משניות בפרק א' במסכת שבת:  (מסכת שבת פרק א' משנה ה').

דוגמה נוספת המובאת במשנה היא הצבת מלכודות קודם כניסת שבת ללכידת בעלי חיים בשבת, שגם בה נחלקו בית שמאי ובית הלל.

כבכל מחלוקות בית שמאי ובית הלל נפסקה הלכה כבית הלל, ולכן אין חיוב שביתת כלים, ומותר להשאיר קודם לשבת כלים שיעשו מלאכה בשבת ללא התערבות האדם.

מקורם של בית שמאי הוא מהפסוק הבא: . משפט זה, המיותר לכאורה, בא להוסיף חיוב שביתת כלים, לפי פירוש בית שמאי.

## פסיקת ההלכה
להלכה נפסק בשולחן ערוך כדעת בית הלל שאין חיוב שביתת כלים, ולכן מותר להשאיר כלי או מכונה הפועלת מעצמה מלפני שבת, כך שתמשיך את פעולתה בשבת, אף שהיא עושה מלאכה שלאדם עצמו אסור לעשות בשבת, אך לכלל זה מספר הגבלות בודדות בתחומים שונים.

בניגוד לכלים המותרים בעשיית מלאכה בשבת כיוון שאין צורך בשביתת כלים, אך שביתת בהמה נאסרה ולכן בהמה שבבעלות יהודי אסורה בעשיית מלאכה בשבת אף אם התחילה בה לפני שבת, וכן עבדים גויים בבעלות יהודי אסורים בעשיית מלאכה בשבת לצורך אדוניהם.

## מלאכות האסורות על ידי כלים
לכלל היסודי המתיר מלאכה על ידי כלי בשבת מהתורה ישנם מספר הגבלות מדרבנן בתחומים שונים מסיבות שונות:
* השארת תבשיל בתהליכי בישול על גבי מקור חום בעת כניסת שבת (השהיה) - מדרבנן נאסר להשאיר תבשיל לא מבושל על גבי מקור חום בעת כניסת שבת כל זמן שישנה אפשרות תאורטית שיבואו להגביר את עוצמת החום ('שמא יחתה בגחלים') כדי לזרז את הבישול.
* מלאכה המלווה ברעש - כאשר עשיית המלאכה מלווה ברעש חיצוני ניכר וחריג, נוהגים לכתחילה להימנע מהשארת הכלי לעשיית המלאכה, אך כאשר ההימנעות משמעה הפסד ניכר, הדבר מותר. מסיבה זו אין להפעיל מוזיקה אלקטרונית או סרט וידאו (וכן רדיו או טלוויזיה) באמצעות שעון שבת לצורך האזנה או צפייה בשבת. מותר להפעיל מכשיר שנמצא בשימוש רחב אף שגורם רעש, וזאת מאחר שהכל יודעים שהפעלתו היא באמצעות שעון שבת. לדוגמה הפעלת מזגן באמצעות שעון שבת מותרת, אף שיש מזגנים שהפעלתם  גורמת לרעש רב, וזאת מאחר שהמזגן בשימוש רחב, והכל יודעים שהופעל באמצעות שעון שבת.

## הערות שוליים

קטגוריה:הלכות שבת
עמית קולא

הרב ד"ר **עמית קולא** (נולד ב-1958) הוא רב וחוקר ציוני-דתי ישראלי. ראש בית המדרש של ארגון רבני בית הלל, חבר ברבני צהר ורב קיבוץ עלומים.

## חייו
קולא נולד בפתח תקווה לאשר וד"ר עליה קולא. 

למד בישיבת בני עקיבא נחלים. למד בישיבת מרכז הרב שש שנים. 

היה ראש ישיבת הקיבוץ הדתי עין צורים, רב בית המדרש "דרומא" באוניברסיטת בן-גוריון ורב בבית המדרש לאברכים בגרעין התורני "אלישיב" בלוד.

סיים דוקטורט במחשבת ישראל באוניברסיטת בן-גוריון בנגב בהנחיית פרופסור זאב גריס. נושא עבודתו היה "תורה לשמה במשנת הרב קוק".

מלמד בבית המדרש הקהילתי במושב שוקדה, בבית ספר למקצועות הרפואה בבאר שבע, במכינת צהלי, ובמקומות נוספים. עונה לשאלות בהלכה וביהדות באתר מורשת.

ב-2016 היה ממנסחי פסק הלכתי שפרסם ארגון בית הלל – הנהגה תורנית קשובה העוסק בהתייחסות לבעלי נטייה חד מינית בפרהסיה הציבורית. הפסק קבע כי בעלי נטייה חד מינית הם חלק בלתי נפרד מקהילותיהם, ויישאו בכל הכיבודים הקהילתיים. 

הרב קולא נשוי לטובה (לבית אלמוג) ואב לשבעה ילדים.

## ספריו
* **הקריאה לעצמיות: שיחות ליום העצמאות**, עין צורים: ישיבת הקיבוץ הדתי, 2001
* **פורים – בין נגלה לנסתר בין חשך לתהום – עיונים**, 2010
* **הוויה או לא היה**, 'מִשְׁלַבִּים': עמותת בוגרי ישיבת הקיבוץ הדתי בעין-צורים: הקיבוץ הדתי, 2011. הספר עוסק באמונה באירועי התנ"ך לאור גילויי המדע.

## קישורים חיצוניים
* 
* שאלות ותשובות באתר מורשת
* 
* מבוא לספרו:"הוויה או לא היה"
* 
* הרב עמית קולא - כתבות וראיונות, באתר ערוץ 7

## הערות שוליים

קטגוריה:ראשי ישיבות ציוניות
קטגוריה:רבני הציונות הדתית בישראל
קטגוריה:ציונות דתית: אנשי חינוך
קטגוריה:רבני צהר
קטגוריה:בוגרי ישיבת נחלים
קטגוריה:בוגרי ישיבת מרכז הרב
קטגוריה:עלומים (קיבוץ): אישים
קטגוריה:רבני קיבוצים
קטגוריה:בעלי תואר דוקטור מאוניברסיטת בן-גוריון בנגב
קטגוריה:אנשי המושב
קטגוריה:רבני ארגון בית הלל
קטגוריה:מועצה אזורית שדות נגב: אישים
קטגוריה:ישראלים שנולדו ב-1958
מסג'יסט הצמרת

**מסג'יסט הצמרת** היא קומדיית טעויות מז'אנר סרטי הבורקס, בכיכובו של דובי גל.

גל מגלם את גרשון פינצ'וק, מסג'יסט נשים מדופלם. הוא מנצל את עיסוקו המיוחד על מנת לקיים יחסי מין עם לקוחותיו, והן מוצאות אצלו אוזן קשבת שהן לא מצליחות למצוא אצל בעליהן. המצב מסתבך כאשר גרשון משכיר את דירת הורי אשתו (אסתי קוסוביצקי) לעצמו כמקום למעשיו ונעזר לשם כך בעורך דינו נחמיאס (אלברט כהן), שמנצל את הדבר על מנת לסחוט את גרשון.

## שחקנים

## קישורים חיצוניים

## הערות שוליים

קטגוריה:סרטי בורקס
קטגוריה:סרטים ישראליים משנת 1981
קטגוריה:דובי גל
קטגוריה:סרטי אלפרד שטיינהרדט
אבו איוב אל-מסרי

**אַבּוּ אַיּוּבּ אלְ-מַסְרִי** (בערבית: **أبو أيّوب المصري**; נודע גם בשם **אַבּוּ חַמְזַה אלְ-מֻהַאגִ'ר**; 1968 – 18 באפריל 2010) היה טרוריסט ממוצא מצרי ומי שנחשב למחליפו של אבו מוסעב א-זרקאווי בהנהגת סניף אל-קאעידה בעיראק.

אל-מסרי החל את דרכו בארגון האחים המוסלמים במצרים, ובשנת 1982 הצטרף לארגון הג'יהאד האסלאמי המצרי. הוא עבר למחנה של אוסאמה בן לאדן באפגניסטן בשנת 1999, שם התאמן והפך מומחה בחומרי נפץ, בייחוד בתחום משאיות נפץ. לאחר הפלישה האמריקאית לאפגניסטן עבר לעיראק, שם פיקד על פעולות אל-קאעידה בדרום המדינה. הוא טען לאחריות על הוצאתו להורג של שבוי טורקי בשנת 2004.

אל-מסרי היה מבוקש על ידי שלטונות עיראק ומחלקת המדינה של ארצות הברית, שהציעה עליו פרס כספי. בעבר היו מספר דיווחים כי נהרג, אך אף אחד מהם לא אומת.

ב-18 באפריל 2010 נהרג אל-מסרי בהתקפה משותפת של הכוחות העיראקיים וצבא ארצות הברית על בית המחסה שבו שהה. יחד עמו נהרג אבו עומר אל-בגדאדי, שהיה אף הוא מראשי סניף אל-קאעידה בעיראק. בבית המחסה שבו נהרג נמצאו מחשבים, ובהם תכתובות במייל לאיימן א-זוואהירי ולאוסאמה בן לאדן.

## קישורים חיצוניים
* 

קטגוריה:טרוריסטים מצרים
קטגוריה:האחים המוסלמים
קטגוריה:חברי אל-קאעדה בעיראק
קטגוריה:ראשי ארגוני טרור אסלאמי
קטגוריה:מצרים שנולדו ב-1968
קטגוריה:מצרים שנפטרו ב-2010
אהבה אסורה (אופרת סבון)

**אהבה אסורה** (בגרמנית: **Verbotene Liebe**) הייתה אופרת סבון גרמנית אשר שודרה במשך עשרים שנים, מבכורתה ב-2 בינואר 1995 עד לסיומה ב-26 ביוני 2015. הסדרה התבססה במקור על אופרת הסבון האוסטרלית Sons and Daughters אך העלילה התרחקה מן הסיפור המקורי במהלך השנים. ישנם מספר קווי עלילה מקבילים המספרים על חייהן של דמויות צעירות ומבוגרות; מרבית ההתרחשות היא בערים קלן (שם מתרחשים רוב הצילומים) ודיסלדורף. בעונה הנוכחית העלילה מתמקדת במשפחת פון לאנשטיין האריסטוקרטית ומשפחת ברנדנר מן המעמד הבינוני. שני השחקנים שנשארו מימיה הראשונים של הסדרה הם גבריאלה מצגר (בתפקיד צ'רלי שניידר) וקונרד קראוס (בתפקיד ארנו ברנדנר).
התוכנית הפכה פופולרית בקרב קהילות הלהט"ב באירופה וארצות הברית בזכות הדמויות הלהט"ביות בה והעובדה שביסקסואליות והומוסקסואליות מוצגות בה כשוות למערכות יחסים הטרוסקסואליות.

## קישורים חיצוניים

* 

* אתר האינטרנט הרשמי של הסדרה

קטגוריה:אופרות סבון
קטגוריה:סדרות טלוויזיה גרמניות
קטגוריה:תוכניות טלוויזיה בשפה הגרמנית
סימה קדמון

**סימה קדמון** (נולדה ב־1953) היא עיתונאית ישראלית ופרשנית פוליטית בעיתון "ידיעות אחרונות".

## ביוגרפיה
קדמון נולדה בשנת 1953 בתל אביב. היא בתם של יפה ואברהם (בומה) שביט, תעשיין ונשיא התאחדות התעשיינים, מאנשי המפתח בכלכלת ישראל בשנות ה-70 של המאה ה-20 (ונקראת על שם אמו, סימה שְצִ'יגְלִיק). גדלה בשכונת אפקה ולמדה בבית הספר העממי "אלחריזי" בתל ברוך ובגימנסיה הרצליה.

התגייסה לצה"ל בשנת 1971, ואת שירותה עשתה כסמלת מבצעים בטייסת 201 של חיל האוויר. שירתה בתפקיד זה גם במלחמת יום הכיפורים.

קדמון היא בוגרת אוניברסיטת תל אביב בספרות כללית, והמשיכה ללימודי תעודה בחוג לתקשורת באותה אוניברסיטה.

עוד בזמן לימודיה החלה לעבוד במוסף "הארץ". בשנת 1987 עברה ל"מעריב", שם כתבה מנקודת מבט שמאלית בנושאים חברתיים ופוליטיים. הייתה שליחת העיתון לטקס החתימה על הסכמי אוסלו בבית הלבן. בדצמבר 1994 החלה בכתיבת הטור הפוליטי המרכזי במוסף השבת של "מעריב", במקום אמנון אברמוביץ' שעזב את העיתון.

באוקטובר 1998 עברה לעיתון "ידיעות אחרונות". היא כותבת בעיתון טור פוליטי שבועי ב"מוסף השבת", מראיינת אישים מן האקטואליה, ולעיתים כותבת מאמרים בחלק החדשותי של העיתון.

ב-2015 הוענק לה פרס מפעל חיים מטעם הנהלת אגודת העיתונאים בתל אביב.

ב-2017 הגישה תנועת "אם תרצו" תביעת דיבה נגד קדמון ונגד "ידיעות אחרונות", לאחר שבטור של קדמון נכתב כי "אם תרצו" ודוברה, אהוד טנא, המציאו מכתב שנכתב כביכול בשם משפחות שכולות. ביוני 2020 חויבו "ידיעות אחרונות" וקדמון לפצות את "אם תרצו" ב-30 אלף ש"ח ואת טנא ב-70 אלף ש"ח, וכן לשלם לתובעים הוצאות משפט בסך 20 אלף ש"ח. ערעור שהגישו העיתון וקדמון נדחה והם חויבו ב-10 אלף ש"ח הוצאות בגינו.

בספטמבר 2023, חמישים שנה לאחר מלחמת יום הכיפורים, שודרה ב"כאן 11" הסדרה "האחת" שיצרה קדמון עם אמנון רבי וגלעד טוקטלי, שבה משולבים גם זיכרונותיה כפקידת מבצעים בטייסת 201 בזמן המלחמה. בשנת 2025 קיבלו על יצירתם זו את פרס סוקולוב בקטגוריית התקשורת האלקטרונית על כך שהסדרה "הצטיינה בעשייה עיתונאית נדירה באיכותה, שילבה תחקיר מעמיק, ראיונות אינטימיים ובימוי מוקפד. עשייה עיתונאית זו תרמה הסדרה לדיון הציבורי על מלחמה ומחיריה, והציבה מודל של שיח אמיץ ואחראי שמחויב לחשבון נפש, כנות ופתיחות מוחלטת. (...) היא שימשה תמרור אזהרה מפני יוהרת הכוח והציבה רף ראוי לאחריות ולשקיפות הנדרשות מכל מי שמעורב בניהול מדיניות ביטחון, קבלת החלטות ביציאה למלחמה והשתתפות בה בתפקידי פיקוד ולחימה".

## חיים אישיים
נשואה לאמן וטייס הקרב לשעבר דובי קדמון, ואם לשניים. מתגוררת ברמת השרון.

## פרסים
1988 – פרס זיו לעיתונות טלוויזיה מטעם צדק-מדות-מוסר.

2025 - פרס סוקולוב בקטגוריית התקשורת האלקטרונית, במשותף עם אמנון רבי וגלעד טוקטלי

## קישורים חיצוניים

* 

* 

## הערות שוליים

קטגוריה:עיתונאיות כותבות עברית
קטגוריה:פובליציסטיות ישראליות
קטגוריה:פובליציסטים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל ידיעות אחרונות
קטגוריה:פרשנים פוליטיים ישראלים
קטגוריה:פרשניות ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי בית הספר אלחריזי (תל אביב)
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:רמת השרון: אישים
קטגוריה:זוכי פרס מפעל חיים
קטגוריה:זוכי פרס זיו
קטגוריה:ישראליות שנולדו ב-1953
קטגוריה:ישראלים שנולדו ב-1953
יוסי מוסטקי

**יוסף (יוסי) מוּסְטָקִי** (**Joe Moustaki**; נולד ב-3 בינואר 1939) הוא מלחין וזמר ישראלי. התפרסם כמחבר אחד הלחנים לשירה של רחל המשוררת, "זמר נוגה" וכמחבר והמבצע של השיר "ים ושקיעה".

## ביוגרפיה
מוסטקי נולד בקהיר שבמצרים, בן ליוצאי קורפו (הוא קרוב משפחה רחוק של הזמר הצרפתי ז'ורז' מוסטקי). מגיל חמש למד בבית ספר קתולי "סן מארק". ב-1948, על רקע פרעות ביהודי מצרים בימי מלחמת העצמאות, נמלטה המשפחה למחנה מעבר באוסטיה שליד רומא, וכעבור חצי שנה, לאחר תום המלחמה, עלו לישראל ב-1949. בארץ נמנתה משפחתו עם 500 המשפחות הישראליות הראשונות שיישבו את באר שבע, שם שוכנו באוהל במתחם לעולים חדשים (בשטח שבו פועל היום השוק העירוני).
לאחר שסיים את שירותו הצבאי בנח"ל, היה חבר בקיבוץ רוחמה, ושם החל לחבר לחנים להנאתו למרות שחסר כל חינוך מוזיקלי. הוא פגש ברוחמה את המוזיקאים שמעון כהן ונחום היימן, ולאחר שאלו שמעו את נגינתו ולחניו, עודדו אותו להמשיך בתחום המוזיקלי. היימן, שעבד באותה עת עם הפרברים, הביא להם את לחנו של מוסטקי ל"זמר נוגה" והשיר התפרסם בלחן זה ב-1964. לאחר נישואיו עזב את הקיבוץ, שב לבאר שבע והחל להופיע ב"מאהל השייח", מועדון הלילה של מלון נאות מדבר, שנהנה באותן שנים מפופולריות.

לאחר מלחמת ששת הימים פרסם את השיר "הם לפנינו שוב" ("בישראל של שנת שישים ושבע") ללחנו ולמילים של עמוס אטינגר. באותה השנה הלחין והקליט לראשונה ביצוע לשירה של מרים ילן-שטקליס: ואמרתי לעצב הנני, אך עקב חוסר הסכמתה של האחרונה לא הוקלט השיר כחלק מתקליט.

ב-1969 ראה אור בחברת CBS תקליט אריך-נגן שלו, "באר שבע עירי" ובו השיר "ים ושקיעה" שזכה להצלחה והריקוד "באר שבע עירי" על מלים של יעקב אביצוק. ב-1975, לאחר זכייתה הראשונה באליפות של קבוצת הכדורגל העירונית, הפועל באר שבע, הקליט מוסטקי יחד עם כדורגלני הקבוצה את שיר הקבוצה שחיבר, "לי הנך תבל ומלואה". מאז ועד היום ממשיך מוסטקי להתגורר בבאר שבע ומופיע בתוכנית משיריו בה הוא מלווה את עצמו בגיטרה ומלווה שירה בציבור.

בשנת 2010 זכה מוסטקי בתואר יקיר באר שבע.

בנובמבר 2012 קיבל מוסטקי פרס מפעל חיים מאיגוד אמני ישראל (אמ"י) על תרומתו לתרבות הישראלית לאורך השנים.

## קישורים חיצוניים

* הדף האישי של יוסף מוסטקי באתר Combo Music
* 
* 
* 
*  יוסף מוסטקי, הפרויקט של מפעל הפיס לתיעוד יוצרים במוזיקה הישראלית עם יואב קוטנר, דצמבר 2015, *תקציר*
* יוסי מוסטקי באסופת "מלחיני משוררים ישראלים" בעריכת דודו אלהרר, האתר של נילי דגן

## הערות שוליים

קטגוריה:זמרים ישראלים
קטגוריה:מלחינים ישראלים
קטגוריה:יקירי באר שבע
קטגוריה:רוחמה: אישים
קטגוריה:בוגרי בית ספר בארי (באר שבע)
קטגוריה:ישראלים ילידי מצרים
קטגוריה:ישראלים שנולדו ב-1939
אנג'י אברהארט

**אנג'לה קיי "אנג'י אברהרט** (באנגלית: **Angela Kay "Angie" Everhart**; נולדה ב-7 בספטמבר 1969) היא שחקנית קולנוע אמריקאית, לשעבר דוגמנית שהופיעה מספר פעמים בשנות ה-90 בגיליון בגדי הים של ספורטס אילוסטרייטד, ודגמנה בעירום למגזין פלייבוי בשנת 2000.

## שנותיה הראשונות
אברהארט נולדה באקרון, אוהיו. היא בתם של ג'יני, עקרת בית ובוב, מהנדס. אברהארט החלה לדגמן בגיל 15. ב-1987 סיימה את בית הספר התיכון פיירסטון, שם הייתה מעודדת וקמע בית הספר.

## קריירה
שמאל|ממוזער|250px|אברהארט, 2009
אברהארט הופיעה בשערי כתבי העת Elle וגלאמור (שם היא הייתה האדמונית הראשונה שהופיעה על גבי השער). בהיותה בת 19 היא נפצעה בתאונת רכיבה שגרמה לה לשבור את גבה וכמעט שמה קץ לשאיפותיה, אך לבסוף היא התאוששה אחרי תרפיה גופנית. היא הופיעה בכמה מהדורות של גיליון בגדי הים של ספורטס אילוסטרייטד, החל מ-1995. אברהארט דגמנה בעירום עבור הפלייבוי בפברואר 2000. היא דורגה במקום ה-98 ברשימת הנשים הסקסיות ביותר לשנת 2003 בסקר של FHM.

אברהארט ערכה את הופעת הבכורה שלה בקולנוע ב-1993 לצידו של ארנולד שוורצנגר בקומדיית הפעולה "אחרון גיבורי הפעולה". מאז היא הופיעה בסרטים Tales From the Crypt Presents: Bordello of Blood  (1996), Denial  (1998), חולה הדק (1996) ו-and Gunblast Vodka  (2000).

בין הסרטים אחרים בהם שיחקה הם: ג'ייד (1995),  Executive Target, (1997)  Another 9½ Weeks  (1997), טירוף מיני (2001), "עדות אינטימית" (2001), וכן בסרט הטלוויזיה "תעלומה של אמהות הוליוודיות" (2004).

היא גם הופיעה בתוכניות מציאות ב-2004 ב-Celebrity Mole: Yucatan. היא גם הייתה אחת מ"האדמוניות" בעונה השנייה של The Real Gilligan's Island, (האחרת הייתה Erika Eleniak), אבל עזבה את התוכנית בגלל שהיא חתכה את אצבעה, דבר שפגע בגידיה והיא נזקקה לניתוח. היא השתתפה גם בתוכנית To Tell The Truth מ-2000 עד 2001. אברהרט הנחתה את תוכנית המציאות של ה-ABC The Ex-Wives Club, לצידן של Marla Maples, ו- Shar Jackson ב-2007.

היא חתומה בסוכנות הדוגמנות הלונדונית Models 1, ובסוכנות הדוגמנות הניו יורקית Model Manag

## חייה האישיים
אברהארט הייתה נשואה לאשלי המילטון מדצמבר 1996 עד למרץ 1997. היא יצאה במשך זמן קצר עם הווארד סטרן בשלהי שנת 2000 והייתה מאורסת למשך תקופה קצרה לסילבסטר סטאלון ב-1995 ולג'ו פשי ב-2007.

ילדה הראשון, קיידן בובי אברהרט, נולד ב-24 ביולי 2009.

## קישורים חיצוניים

* 

* אנג'י אברהארט ב-Fashion Model Directory

## הערות שוליים

קטגוריה:אמריקאים ילידי אוהיו
קטגוריה:אקרון: אישים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
קנדיס סוונפול

**קנדיס סוואנפול** (באפריקאנס: **Candice Swanepoel**; נולדה ב-20 באוקטובר 1988) היא דוגמנית דרום אפריקאית שידועה במיוחד בשל עבודתה עם ויקטוריה'ס סיקרט וכאחת מהמלאכיות של החברה.

## ביוגרפיה
סוואנפול נולדה בעיר מוי, בקוואזולו-נטאל, והתגלתה בידי צייד הדוגמניות בשוק הפשפשים בדרבן בגיל 15.
בגיל 16, הרוויחה סוואנפול 5,000 אירו ליום צילומים.

הרזומה של סוואנפול כולל צילומי שער בווג (יוון), Elle (גרמניה), ו-Ocean Drive (ארצות הברית)
ופרסומות עבור נייקי, דיזל, Guess? ו-Versus Eyewear. סוואנפול הייתה דוגמנית מסלול בתצוגות של טומי הילפיגר, דולצ'ה וגבאנה, סאם ובייד, בטסי ג'ונסון, דיאן וון פירסטנברג ומעצבים רבים אחרים,
כמו גם עבור ויקטוריה'ס סיקרט ב-2007, 2008, 2009, 2012, 2013, ו-2014 . בנוסף לדיגמון מותגי לבני נשים, היא גם דגמנה עבור קטלוג 2010 של "SWIM"
לצדן של לינדזי אלינגסון, רוזי הנטינגטון-וויטלי וארין הית'רטון.

קנדיס החלה לצאת בגיל 17 עם הדוגמן הרמן ניקולי, ולהם שני ילדים. הזוג נפרד ב-2018.

## קישורים חיצוניים

* 

* קנדיס סוואנפול בפאשן מודל דירקטורי
* 
* 
* 

## הערות שוליים

קטגוריה:דוגמניות דרום אפריקאיות
קטגוריה:מלאכיות ויקטוריה'ס סיקרט
קטגוריה:דרום אפריקאיות שנולדו ב-1988
קטגוריה:דרום אפריקאים שנולדו ב-1988
גוגל סקולר

**גוגל סְקוֹלַר** (באנגלית: **Google Scholar**) הוא מנוע חיפוש מקוון מבית היוצר של גוגל, הממפתח את הטקסט המלא של מאמרים, דוחות טכניים, דו"חות לפני הדפסה, תזות, ספרים, ומסמכים אחרים ממגוון רחב של הוצאות ובמקצועות שונים.

מנוע החיפוש, הושק בגרסת בטא בנובמבר 2004.

המנוע כולל כתבי עת מקוונים שרובם עברו ביקורת עמיתים מאירופה וארצות הברית ושייכים להוצאות הגדולות ביותר בתחום.

הוא דומה בהתנהלותו למנועי החיפוש החינמיים Scirus מ-Elsevier, CiteSeerX, ו-getCITED או מנועים למנויים Scopus של Elsevier ו-Web of Science של Thomson ISI.

## מוטו
מוטו גוגל סקולר - "עימדו על כתפי נפילים" (Stand on the shoulders of giants) – היא מחווה למלומדים שתרמו למדע במרוצת מאות שנים וסיפקו את היסודות להישגים אינטלקטואליים חדשים, ובמיוחד לאייזק ניוטון, שהסיסמה מבוססת על ציטוט ממכתב שכתב ובו נאמר "אם הרחקתי לראות, הרי זה משום שעמדתי על כתפיהם של ענקים."

## מאפיינים וייחודיות
גוגל סקולר מאפשר למשתמשים לחפש עותקים דיגיטליים או פיזיים של מאמרים, באינטרנט או בספריות.

התוצאות הרלוונטיות ביותר למילות החיפוש יופיעו בראש הרשימה, לפי דירוג המחבר, מספר האזכורים של המאמר ועדכניות האזכורים.

חיפוש יעיל יכול להתבצע בסינון לפי שנת פרסום כדי לבחור מילות חיפוש מקצועיות ומתאימות, ניתן להיעזר במקורות משניים כגון ויקיפדיה.

במסגרת איתור מאמר המערכת מציעה מאמרים הדומים לו או מאמרים שציטטו אותו.
מכיוון שרבות מתוצאות החיפוש של גוגל סקולר מקושרות למאמרים מסחריים, רוב האנשים יוכלו לגשת רק לתקציר המאמר ולפרטיו הביבליוגרפיים, ויצטרכו לשלם דמי לגישה לכל המאמר. סטודנטים ממוסדות אקדמיים לרוב יכולים לקבל גישה למאמר המלא דרך ספריית המוסד.

## תחום משפטי
לגוגל סקולר מאגר משפטי נרחב של ארצות הברית. המאגר כולל חוות דעת שפורסמו במקרי ערעורי מדינה ובית משפט עליון בארצות הברית משנת 1950, כתובים מבתי משפט מחוזי ופדרליים בארצות הברית, ערעורים, מס ופשיטת רגל משנת 1923 וכתובי בית משפט העליון האמריקאי משנת 1791.

גוגל סקולר מוסיף קישורים לציטוט בלחיצה בתוך המקרים והכרטיסיות המאפשרות לעורכי הדין לחפש תקדימים וציטוטים לאחר ההחלטה של בית המשפט.

## ראו גם

## קישורים חיצוניים

* 
* גוגל סקולר – הגרסה העברית של האתר
* סיגל תפארת, איך לחפש מאמרים בגוגל סקולר? 10 ביוני 2022

## הערות שוליים

*
קטגוריה:שירותי חיפוש של גוגל
קטגוריה:אתרי אינטרנט שהושקו ב-2004
קטגוריה:מדדי ציטוטים
ארתור לונדון

**ארתור לונדון** (1 בפברואר 1915 – 8 בנובמבר 1986) היה מנהיג קומוניסטי צ'כוסלובקי ממוצא יהודי. עמד לדין במשפטי פראג ונידון למאסר. משפטי פראג היו סדרה של משפטי ראווה שנערכו בסוף 1952 בפראג בהשראתו של סטלין, ונועדו לבצר את שלטונו בארצות הגוש הקומוניסטי. לונדון פרסם ספר בשם "ההודאה" (L'Aveu) על המשפט, עליו מבוסס סרטו של קוסטה גברס מ-1970, עם איב מונטאן וסימון סיניורה.

## קורות חיים
לונדון נולד באוסטרבה למשפחה יהודית. בשנת 1934 עבר למוסקבה, שם למד בבית הספר המיוחד של הקומינטרן. במהלך שהייתו בברית המועצות התחתן עם ליזה ריקול, קומוניסטית צרפתייה. בשנת 1937 הוא ואשתו התנדבו להילחם במלחמת האזרחים בספרד במסגרת הבריגדות הבינלאומיות. לאחר ניצחונו של פרנקו הם עברו לצרפת. במלחמת העולם השנייה היה ארתור לונדון פעיל במחתרת אנטי נאצית. הוא נתפס על ידי הנאצים ונאסר במחנה ריכוז מאוטהאוזן. אשתו נשלחה למחנה רוונסברוק. בני הזוג הצליחו לשרוד את המלחמה. בסיום המלחמה עבר לשווייץ ומשם שב לפראג, בה היה חבר מרכזי במפלגה הקומוניסטית הצ'כוסלובקית. סמוך לאחר תפיסת השלטון על ידי הקומוניסטים בשנת 1948 נתמנה לסגן שר החוץ. בשנת 1951 נעצר על ידי השלטונות ובמשך מעל שנה הוחזק בכלא, עונה והושפל כדי להביאו להודות בפשעים שיוחסו לו. ב-20 בנובמבר 1952 היה אחד מ-14 נאשמי משפטי פראג שהואשמו בריגול ובגידה במסגרת קשר של הציונות עם הטיטואיזם והאימפריאליזם המערבי. 

במהלך המשפט הודה בפשעים שיוחסו לו ובין השאר אמר שבהוראת רודולף סלנסקי החדיר סוכנים ציונים, טרוצקיסטים ולאומנים בורגניים שונים למשרד החוץ. 

אשתו כתבה מכתב בו נאמר: "לאחר שנאסר בעלי חשבתי ... שהוא נפל קורבן למזימות בוגדים ... כשקראתי את כתב האשמה נתבדתה תקוותי: בעלי לא היה קרבן אלא בוגד במפלגתו, בוגד במולדתו ... בשעת המלחמה היה אבי אומר: מוטב מת במשפחה מאשר בוגד ... יחד עם כל האנשים ההגונים מצהירה אני שבוגדים אלו שאתם חורצים את דינם בפראג מן הדין שיקבלו עונש כפי המגיע להם".

באפריל 1956 טיהרו השלטונות הצ'כוסלובקיים את שמו של לונדון והוא שוחרר מהכלא. 

בשנת 1963 היגר עם אשתו לצרפת. התגורר בפריז, שם נפטר בשנת 1986.

## קישורים חיצוניים

* 
* 
* 

## הערות שוליים

קטגוריה:פוליטיקאים יהודים צ'כים
קטגוריה:משפטי פראג
קטגוריה:אסירים במחנה הריכוז מאוטהאוזן
קטגוריה:יהודים במלחמת האזרחים בספרד
קטגוריה:ניצולי השואה: צרפת
קטגוריה:צ'כוסלובקים במלחמת האזרחים בספרד
קטגוריה:יהודים חברי הרזיסטאנס
קטגוריה:מהגרים מצ'כוסלובקיה
קטגוריה:מהגרים לצרפת
קטגוריה:ילידי 1915
קטגוריה:צ'כוסלובקים שנפטרו ב-1986
אמי הגנרלית

**אמי הגנרלית** הוא סרט קולנוע בכיכובה של גילה אלמגור המגלמת אם דואגת המגיעה לבסיס נידח בסיני על מנת לדאוג שבנה יאכל כמו שצריך. הסרט מבוסס על המחזה "אמי הגנרלית" מאת אלי שגיא.

## עלילה
זלדה בינשטוק (גילה אלמגור) היא אם דואגת אשר מאמינה כי בעלה נמצא במילואים בבסיס הסמוך ל"כפר הירוק" במרכז הארץ, ואילו בנה הוא מפקד בבסיס בחצי האי סיני. אולם בעלה (גדעון זינגר) משרת שלא בידיעתה כטבח במילואים באותו בסיס בסיני שעליו מפקד בנם גבי. הגעתה של האם לבסיס בסיני יוצרת קומדיה של טעויות.

## שחקנים

## קישורים חיצוניים

* הסרט אמי הגנרלית באתר וואלה
*  (ביקורת)

קטגוריה:סרטי בורקס
קטגוריה:צה"ל בקולנוע
קטגוריה:סרטים מבוססי מחזות
קטגוריה:סרטי יואל זילברג
קטגוריה:סרטים ישראליים משנת 1979